Komagane

Komagane (駒ヶ根) on hiljainen 30 000 asukkaan kaupunki Japanissa.

Ymmärrä
Komagane vetää matkustajia lähinnä sen takia, että vieressä ovat Japanin Keski-Alpit (Chuo Alps) ja Komagane on kätevä portti vuorille. Komagane Kogenin lomakylä muutama kilometri kaupungin länsipuolella houkuttelee jonkin verran matkustajia ja talvella siellä on pienehkö laskettelurinne.

Turisti-infon löytää asemaa vastapäätä, hieman oikealle supermarketista.

Junalla
Komagane on JR Iida -linjan varrella, joten esimerkiksi Tokiosta pääsee Okayaan erikoispikajunalla nopeasti, josta voi sitten vaihtaa paikallisjunaan, joka kulkee Komaganeen. Junia ei tosin mene kovin usein ja ne ovat hitaita: kuljettajaa saatetaan vaihtaa jopa kaksi kertaa tämän lyhyen matkan aikana! Nopein yhteys Shinjukuun kestää 4:15 ja maksaa 6410 jeniä. Vain paikallisjunia käyttämälla matkasta selviää reilulla 3000 jenillä, mutta matka-aikakin pitenee reiluun viiteen tuntiin.

Bussilla
Junaa kätevämpi on pitkän matkan bussi. Tokiosta, Shinjukusta lähtee parhaimmillaan tunnin välein busseja ja matka kestää noin kolme ja puoli tuntia. Shinjukussa bussit lähtevät rautatieaseman länsipuolelta Keio Highway Bus terminaalilta Yodobashi Cameran varsinaista liikettä vastapäätä. Komaganen päässä bussiasema on pari korttelia rautatieasemalta länteen päin. Lippu maksaa 3650 jeniä.

Bussiyhteyksiä on myös Nagoyaan (keskusta ¥2980, lentoasema ¥3800), Naganoon (¥1730), Osakaan (¥4880) ja Matsumotoon (¥1080).

Bussilla
Matkailijalle tärkein bussilinja on puolen tunnin välein rautatieasemalta klo 7-17 lähtevä bussi, joka kulkee rautatieasemalta Komagane Kogenin läpi köysirata-asemalle Shirabi dairaan. Bussissa lukee selvästi Komagatake Ropeway Station. Matka asemalta köysiradalle maksaa tuhat jenia ja Komagane Kogeniin asti pääsee 410 jenillä.

Kävellen
Komaganen kaupunki itsessään on melko pieni, joten kävellen selviää hyvin.

Näe
thumb|Kozenjin temppelialueen portti.


 * Buddhalainen temppeli piha-alueineen on mukavan rauhallinen. Jos vastaava olisi jossain suuremmassa kaupungissa, tulvisi sinne turisteja bussilasteittain.

Tee
thumb|Komagataken köysirata Shirabidairan asemalta katsoen.

Komagane tarjoaa hyvän aloituspaikan erilaisille vuorilla tapahtuville vaelluksille. Köysiradalla voi ohittaa suurimmat kiipeämiset ja ylhäällä on useampi hyvin merkitty reitti.


 * Köysirata kiikuttaa 7 minuutissa väkeä 1662 metristä 2612 metriin. Maisemat kohti eteläisiä Japanin Alppeja ovat upeat ja kirkkaalla säällä voi Fujikin näkyä.

Osta

 * Meikäläisten Stockmanniin verrattava tavaratalo.

Syö
Rautatieasemaa vastapäätä on isompi ruokakauppa, kekseliäästi nimetty Foods.com.

Sauce Katsudon on paikallinen erikoisuus, joka on ilmeisesti tunnettu muuallakin maassa. Kyseessä on upporasvassa paistettu leivitetty sianlihamötkäle, jonka päällä on paikallista erikoiskastiketta. Koko komeus makaa tuorekaalipedillä, jonka alta löytyy vielä riisiä.

Baarit & pubit

 * Paikallisen panimon omia tuotteita beer garden -tyyppisessä ravintolassa.

Nuku
Aseman lähellä on perushotelleja, joissa yhden hengen majoitus maksaa noin 6000 jeniä. Lisäksi Komagane Kogenissa on lukuisia hotelleja ja muita majapaikkoja.

Edulliset

 * Ystävällisen pariskunnan pitäma siivo retkeilymaja. Ovet menevät kiinni iltakymmeneltä. Aulassa ilmainen internet-kone ja yksinkertainen aamiainen kuuluu hintaan.

Pärjää

 * Kolikkopesula on keskustasta Komagane Kogeniin johtavan tien varrella, juuri ennen Komagane IC -moottoritieliittymää.

Jatka matkaa
Komagane 駒ヶ根市 wts:Category:Komagane